**Rauhalahden kesäteatteri** eli **Rauhalahden Teatteri** on katettu kesäteatteriareena Kuopiossa Rauhalahden matkailukeskuksen alueella.

Historia
--------

Rauhalahden alueella kesäteatteria on nähty Kuopion Rauhalahdessa vuodesta 1996 alkaen. Kesäteatteritoiminta toimi ns. kiertolaisena Rauhalahden matkailukeskuksen alueella, sillä vakituista kiinteää katsomo-näyttämö -rakennelmaa ei ollut. Vuonna 2003 Rauhalahden matkailukeskuksen alueelle rakennettiin uusi viisisatapaikkainen teatteriareena, joka sittemmin on toiminut paikkana kesäteatterin näytöksille. Vuodesta 2002 vuoteen 2008 saakka kesäteatteritoimintaa hoiti Rauhalahden kesäteatteri ry. Tiloissa toimi vuodet 2010-2017 Tahtiteatteri Oy:n tuottama Kuopion Uusi Kesäteatteri, joka esitti siellä alueen ensimmäisenä ammattikesäteatterina kantaesitysmusikaaleja ja -musiikkinäytelmiä. Kesäteatterin perustivat Johanna Keinänen, Kimmo Virtanen ja Sami Kojonen. Kuopion Uuden Kesäteatterin tuottajana toimi kokoaikaisesti Juha Kojonen. Em. -ajanjaksolla teatteritoiminta sai lisäksi ravintolatarjonnat ja kunnolliset kävelyreitit sekä toimivat sosiaalitilat sekä katsojille että näyttelijöille. 

Vuonna 2018 teatterin otti haltuunsa Rauhalahti Teatteri Ry. 

Vuonna 2018 Rauhalahden kesäteatterin uudeksi toimijaksi ryhtyi näyttelijä-ohjaaja-yrittäjä Ismo Apell yhdessä tuotantotiiminsä kanssa. Teatteri sai nimen *Rauhalahti Teatteri* ja katsomoa kasvatettiin mittavan remontin myötä lähes 700 paikkaiseksi. Aluetta selkeytettiin ja teatterin kupeeseen rakennettiin iso parkkialue. Myös ravintolateltta A-oikeuksin mahdollisti kesäteatterin kokonaiselämyksen parantamista.

Ohjelmisto
----------

Kesän 2020 ohjelmistossa oli tarkoitus nähdä Danny Show, mutta Korona-epidemiasta johtuen koko esityskausi peruttiin. 

Vuodesta 1996 vuoteen 2005 Rauhalahden kesäteatterin ohjelmistoa olivat valtakunnallisestikin tunnetut, edesmenneen Elina Karjalaisen luomiin hahmoihin perustuvat Uppo-Nalle -näytelmät. Vuonna 2006 kesäteatteriyhdistys muutti linjaustaan perinteisistä lastennäytelmistä hieman massiivisempiin koko perheen spektaakkeleihin. Ensimmäinen uuden linjan näytelmä Rosvo-Roope esitettiin samana kesänä lähes 3 000 katsojalle. Vuonna 2007 käsittelyssä oli Jules Vernen klassikkoon pohjautunut Maailman ympäri 80 päivässä. Näytökset vuoteen 2007 saakka ohjasi näyttelijä-ohjaaja Akseli Pesä. Viimeisen produktion, Astrid Lindgrenin klassikon Ronja, ryövärintytär ohjasi teatteriohjaaja Jari Mäntyvaara. 

Tahtiteatteri Oy:n Kuopion Uusi Kesäteatteri esitti areenalla seuraavat kantaesitysmusikaalit ja -musiikkinäytelmät: 

* 2010 Kaiken takana on nainen! -Matti & Teppo -rakennusmusikaali (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2011 Olen Suomalainen! -urheilumusikaali (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2011 Buona Sera Signorina! -italomusikaali (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2012 Toivotaan Toivotaan! -hilpeä C-kasettimusikaali (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2014 Oi mikä ihana ilta! -häämusikaali (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2015 Solistina Olavi Virta (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)
* 2016 Tapsan Tähti (Ohj. Johanna Sorjonen, Käsikirjoitus: Johanna Keinänen & Sami Kojonen)
* 2017 Katri Helena -Laulajatyttö (Ohj. Kimmo Virtanen, Käsikirjoitus: Johanna Keinänen, Kimmo Virtanen & Sami Kojonen)

Nimellä Rauhalahden Teatteri tuottettuja (tuttantoyhtiö Turpatalli Oy:n tuottamia) esityksiä ovat:

* 2018 *Pertti - Speden näköinen komedia* (yli 12 500 katsojaa, käsikirj. Antti Heikkinen, dram. & ohj. Ismo Apell)
* 2019 *Vuonna 85 - Kuopio Remix* musikaali (yli 16 000 katsojaa, käsikirj. Heikki Syrjä & Riku Suokas, dram. & ohj. Ismo Apell)
* 2020 esitykset peruttu koronapandemian takia
* 2021 *Jaakko Tepon musikaali - Toivo Ryynäsen elämä ja teot*

Lähteet
-------

1. 1 2  Keijo Salokangas: Tapio Rautavaaran elämästä musiikkinäytelmä Rauhalahden kesäteatterilavalle *yle.fi*.  17.2.2016. Viitattu 17.7.2021.
2. 1 2 3  Markku Malinen: Rauhalahti-teatterin Vuonna 85 -musikaali oli järjestäjien mukaan jättimenestys – keräsi miltei 17 000 katsojaa *yle.fi*.  12.8.2019. Viitattu 17.7.2021.
3. ↑  Pertti. Kesän 2018 produktio: PERTTI (yli 12 500 katsojaa) rauhalahtiteatteri.fi. Viitattu 17.7.2021.
4. ↑  Vuonna 85. Kesän 2019 produktio: VUONNA 85 (YLI 16 000 katsojaa) rauhalahtiteatteri.fi. Viitattu 17.7.2021.
5. 1 2  Heli Mettänen: Näyttelijä ja yrittäjä Ismo Apell avoimena bisneksiensä katastrofitilanteesta: "Minun piti soittaa 54 ikävää puhelua" *iltalehti.fi*.  25.5.2021. Viitattu 17.7.2021.
6. ↑  Laura Ruuskanen: Jaakko Tepon menestysmusikaali Rauhalahden kesäteatteriin *yle.fi*.  19.5.2021. Viitattu 17.7.2021.
7. ↑  Jaakko Tepon musikaali - Toivo Ryynäsen elämä ja teot - Rauhalahti Teatterissa rauhalahti.fi.  Arkistoitu 17.7.2021. Viitattu 17.7.2021.